OpenLLM-France/wikimedia huggingface dataset:
# Costella falsa

Les costelles falses, (en llatí: costae spuriae) són les cinc costelles situades per sota de les seves costelles veritables de dalt. Una costella es considera que és "falsa" si no té una unió directa amb l'estèrnum humà. D'aquestes:
* les primeres tres (vuitena, novena i desena costelles) tenen els seus cartílags units al cartílag de la costella de sobre:
* les dues últimes (costella onzena i costella dotzena) estan lliures a les seves extremitats anteriors i s'anomenen costelles flotants o costelles vertebrals perquè no es connecten ni amb l'esternó humà ni amb altres costelles. Aquestes costelles són relativament petites i delicades i tenen una punta cartilaginosa.

## Imatges addicionals

* Costelles falses (mostrades en vermell), animació.
* Costelles falses (en vermell), vistes des de sota.
* Els ossos en vermell són les costelles veritables, els ossos en verd i en blau són les costelles falses.

## Referències

* ↑ Ribs. http://www1.american.edu/adonahue/k11ribs.htm Arxivat 2012-05-06 a Wayback Machine.. [Web]
* ↑ Saladin, Kenneth. Anatomy and Physiology: The Unity of Form and Function. USA: The McGraw-Hill Companies, Inc., 2010, p. 485. ISBN 978-0-07-352569-3.

## Enllaços externs

* false+ribs al Diccionari d'eMedicine
# Masoveria de Can Bosc

La Masoveria de Can Bosc és una masia de Viladrau (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta quadrada (12x11) coberta a dues vessants amb el carener paral·lel a la façana situada a llevant. Consta de planta i dos pisos. La façana principal, adossada parcialment al pendent del terreny donant a peu de primer pis presenta un portal rectangular d'arc escarser de totxo i una finestra a la planta, i una finestreta al primer pis. La façana S presenta un portal amb emmarcament de granit i dues finestres emmarcades de totxo a la planta; dues finestres al primer pis, i dues més al segon. La façana O presenta dues espieres als baixos, tres finestres a la planta, dues de les quals presenten forjat, llinda de fusta i un triangle de descàrrega fet amb dos totxos; al primer pis presenta tres finestres amb llinda de gres i quadrants de totxo, i al segon pis dues més. La façana N presenta un cos petit adossat al primer pis (planta) i finestretes al segon pis.

## Història

Masia del segle xviii relacionada amb l'antic mas Can Bosc que probablement formava part dels 82 masos que existien en el municipi pels volts de 1340, segons consta en els documents de l'època. El trobem registrat en els fogatges de la "Parròquia i terme de Viladrau fogajat a 6 de octubre 1553 per Joan Masmiguell balle com apar en cartes 230", juntament amb altres 32 que continuaven habitats després del període de pestes, on consta un tal "Miguell Bosch". Els actuals propietaris no mantenen la cognominació d'origen.

## Referències

* 1 2 «Masoveria de Can Bosc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Rudná

Rudná és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1219.
# Vielohgraben

El Vielohgraben és un riu de l'estat d'Hamburg (Alemanya). Neix a l'aiguamoll del Vieloh a la frontera entre Schnelsen i Niendorf i desemboca al Kollau al mateix nucli.
El riu desguassa el que resta del Vieloh, un aiguamoll i torbera creat a un lloc on abans de l'explotació humana hi havia un bosc, com l'indica el nom: vie (prats húmids, zona de transició entre aiguamolls i terra arable) i loh = bosc i es veu a cartes fins al segle xviii. A la riba dreta corre un sender que fa part del Kollauwanderweg que segueix el Vielohgraben i el Kollau fins al desembocadament al Tarpenbek.
Fotos en direcció amunt cap a avall
* El sender paral·lel al carrer Perckentinweg
* Prop del carrer Kopischweg
* Des del pont del sender Kollauwanderweg
* L'aiguabarreig del Vielohgraben (esquerra) i del Kollau (primer pla)

## Referències

* ↑ «Fließgewässer im Elbeeinzugsgebiet» (pdf) (en alemany), 2015. Arxivat de l'original el 2012-01-31. [Consulta: 3 abril 2021].
# Ball de nyacres

El ball de nyacres és un ball cantat amb text improvisat, semblant a les corrandes, les patacades, les farandoles i les tiranes. És tradicional i originari de la comarca de l'Empordà.
Les nyacres tenen una melodia senzilla, sense gran exigència vocal, i tenen una part d'interpretació col·lectiva. L'estructura és una quarteta heptasil·làbica amb rima obligada dels versos parells, de la qual es repeteix el tercer vers cantat per tots els assistents, seguida d'una tornada taral·lejada sense text. La repetició del tercer vers, sobre l'acord de dominant, resulta bastant adequada als nous usos de la cançó improvisada i participativa, ja que allarga la tensió que resol el vers final.
El nom del ball de nyacres prové de l'instrument idiòfon que acompanya el ball, a tall de castanyoles, fet amb closques de nyacra o petxina. Segons el folklorista i etnòleg Joan Amades, el seu origen és incert i té reminiscències, juntament amb el ball de confits, d'antigues cerimònies pesqueres precristianes dedicades a les divinitats del mar i de la pesca. Originàriament i durant l'època medieval i moderna es ballava a la platja de la vila, al voltant de les barques, per demanar a Déu que les barques arribessin amb una càrrega de peix ben abundosa. Acabaven el ball llançant una nyacra al mar, ritus amb el qual imploraven nova abundor per a l'endemà. Es té constància que als anys vint i trenta del segle xx, es representava a Castelló d'Empúries, durant el Carnestoltes, a la plaça dels Homes. L'Esbart dansaire castelloní el va recuperar als anys setanta del segle xx. A Roses, on també està documentat que s'hi havia ballat, es va recuperar el 1997, i des de llavors es balla el dia 15 d'agost a la plaça amb motiu de la festa major. I a l'Escala es va reintroduir el 2017, i es balla pels volts del 15 de setembre per la festa de la sal.
Dins el moviment de recuperació de la glosa i la cançó improvisada tradicional, s'organitzen trobades de cantadors de nyacres, com la Trobada de Cantadors d'Espolla, en què el guanyador o guanyadora és coronat com a rei de les nyacres, després de passar diverses proves en què els participants han d'improvisar sobre els temes proposats,

## Referències

* 1 2 3 «Nyacres i patacades». Eduglossa. Cor de Carxofa. [Consulta: 10 juny 2019].
* 1 2 3 «Inventari de danses vives de Catalunya». Esbart Català de Dansaires.
* ↑ Vicente, Mar. «Gemma Balagué és la nova reina de les nyacres - 20 juliol 2015». [Consulta: 10 juny 2019].
* ↑ «TROBADA DE CANTADORS - Associació Cultural La Fraternal Espollenca». [Consulta: 10 juny 2019].
# Francis De Greef

Francis De Greef (Rumst, 2 de febrer de 1985) és un ciclista belga, professional des del 2008 fins al 2015. Al seu palmarès destaca la victòria a la Volta a Lleida de 2007.

## Palmarès

* 2005
** 1r a la Fletxa Ardenesa
* 2007
** Campió de Bèlgica sub-23 en contrarellotge
** 1r a la Volta a Lleida i vencedor d'una etapa
** 1r al Circuit de Valònia
** Vencedor d'una etapa de la Ronde van Antwerpen

### Resultats al Giro d'Itàlia

* 2008. 40è de la classificació general
* 2009. 21è de la classificació general
* 2010. 21è de la classificació general
* 2011. 24è de la classificació general
* 2012. 19è de la classificació general
* 2013. 21è de la classificació general

### Resultats a la Volta a Espanya

* 2009. 21è de la classificació general
* 2011. 29è de la classificació general

### Resultats al Tour de França

* 2010. 72è de la classificació general
* 2012. 102è de la classificació general

## Enllaços externs

* Web oficial Arxivat 2011-07-06 a Wayback Machine.
* Fitxa de Francis de Greef a sitiodeciclismo.net
# MIR

* No s'ha de confondre amb Mir.
MIR té els següents significats:
* Mir, antiga estació espacial russa avui dia destruïda.
* Especialista Intern-Resident, acrònim de Metge Intern Resident i de l'examen que dona accés a la condició d'especialista.
* MIR Racing, motocicleta de competició fabricada a Alberic (Ribera Alta) vegeu Llista de fabricants de prototipus de motocicleta dels Països Catalans#MIR
* Ministeri de l'Interior d'Espanya.
* MIR (sèrie de televisió), sèrie televisiva.
* Organitzacions:
** MIR, moviment revolucionari xilè
** MIR, moviment revolucionari peruà.
** MIR, moviment revolucionari veneçolà.
# Assise

    Aquest article es refereix a un terme usat en l'estratigrafia. Per altres usos, vegeu Assise (desambigüació).
Un assise (del francès, provenint del llatí assidere, "reposar al costat") és un terme geològic per a dues o més capes o estrats de roca units per l'aparició dels mateixos gèneres o espècies.

## Bibliografia

* Miall, Andrew D. (2010). The Geology of Stratigraphic Sequences (2nd edition). Springer. p. 16. ISBN 978-3-642-05026-8.

## Referències

* ↑ «Assise - 1911 Encyclopedia Britannica - Bible Encyclopedia» (en anglès). [Consulta: 16 agost 2018].
# Melbourne (Florida)

Melbourne és una població dels Estats Units a l'estat de Florida. Segons el cens del 2009 tenia 78.323 habitants.

## Demografia

Segons el cens del 2000, Melbourne tenia 71.382 habitants, 30.788 habitatges, i 18.257 famílies. La densitat de població era de 912,6 habitants/km².
Dels 30.788 habitatges en un 24% hi vivien nens de menys de 18 anys, en un 44% hi vivien parelles casades, en un 11,5% dones solteres, i en un 40,7% no eren unitats familiars. En el 32,9% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,82.
Per edats la població es repartia de la següent manera: un 20,7% tenia menys de 18 anys, un 9,3% entre 18 i 24, un 28,4% entre 25 i 44, un 21,9% de 45 a 60 i un 19,7% 65 anys o més.
L'edat mediana era de 40 anys. Per cada 100 dones de 18 o més anys hi havia 91,1 homes.
La renda mediana per habitatge era de 34.571 $ i la renda mediana per família de 42.760 $. Els homes tenien una renda mediana de 32.242 $ mentre que les dones 22.419 $. La renda per capita de la població era de 19.175 $. Entorn del 8,6% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melbourne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Melbourne». American Fact Finder. Oficina del Cens dels Estats Units, 12-01-2010.
# Rudlov

Rudlov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1402.
# Henry Morgan

Sir Henry Morgan, "Barbadosed" (en gal·lès: Harri Morgan) (Llanrhymny (actualment, Rhymney) (País de Gal·les), cap al 1635 - Lawrencefield (Jamaica), 25 d'agost del 1688) fou un pirata, corsari i almirall britànic d'origen gal·lès que es va fer un nom saquejant els ports castellans del Mar Carib. Se'l recorda com un dels corsaris més importants i exitosos de la història, i un dels més cruels i despietats amb les seves víctimes a tota la costa hispànica d'Amèrica. En tres períodes va exercir interinament el càrrec de governador de Jamaica.

## Referències

* ↑ "True Caribbean Pirates" (2006); History International Documentary; consultat el 3/7/2011
* ↑ Stockton, Frank Richard. Buccaneers and Pirates of Our Coasts. Echo Library, 1898 (reimprès el 2006), p. 59. ISBN 1-4068-3064-X [Consulta: 8 juliol 2011].
* ↑ Cordingly, David. Under the Black Flag. Random House, 1996, p. 42–55. ISBN 0-15-600549-2.
# Rafael Rodríguez Castro

Rafael Rodríguez Castro, més conegut com a Rafita, és un exfutbolista gallec. Va nàixer a Ponteareas el 8 d'abril de 1966. Ocupava la posició de migcampista.

## Trajectòria

Després de passar pel Pontareas i el Celta de Vigo juvenil, hi destaca a les files del CD Ourense. El 1988 fitxa pel Sevilla FC, amb qui només hi disputa 45 minuts en primera divisió en tres temporades, alternant-lo amb el Sevilla Atlético.
Posteriorment, jugaria en altres equips com el Jerez.

## Enllaços externs

* Fitxa del jugador
# Gens Àntia

La gens Àntia (en llatí Antia gens) va ser una gens romana que portava els cognomens Briso i Restio. Sembla que tenien força antiguitat. El seu nom era degut al fet que eren originaris d'Antium
Spurius Antius és l'única persona de la família que no apareix sota cap cognom.
La família va tenir pocs membres destacats. Es pot mencionar a:
* Luci Valeri Ànties, magistrat romà.
* Quint Valeri Ànties, historiador (no és segur que fos membre de la família).
* Marc Anti Crescens, governador de Britànnia al segle iii

## Referències

* ↑ [https://quod.lib.umich.edu/m/moa/acl3129.0001.001/199?page=root;rgn=pages;size=100;view=image;q1=AntiasSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 184. ]
# Mallerenga

«Mallerenga» té aquests significats:

## Referències

* Mallerenga al DIEC
# Aulopiformes

Els aulopiformes (Aulopiformes) són un ordre de peixos osteïctis, del superordre dels ciclosquamats, dins dels actinopterigis.

## Particularitats

Aquest ordre inclou peixos amb una barreja de característiques avançades i primitives, comparats amb altres peixos teleostis. Moltes espècies són hermafrodites. Les larves d'alguns aulopiformes tenen formes molt estranyes i no se semblen als peixos adults.

## Taxonomia

Segons ITIS :
* Subordre Alepisauroidei
** Família Alepisauridae
** Família Evermannellidae
** Família Paralepididae
** Família Scopelarchidae
* Subordre Chlorophthalmoidei
** Família Chlorophthalmidae
** Família Ipnopidae
** Família Notosudidae
* Subordre Giganturoidei
** Família Bathysauridae
** Família Giganturidae
* Subordre Synodontoidei
** Família Aulopidae
** Família Paraulopidae
** Família Pseudotrichonotidae
** Família Synodontidae

## Aulopiformes fòssils

* Subordre Enchodontoidei

## Referències

* Diogo, Rui (2008): On the cephalic and pectoral girdle muscles of the deep sea fish Alepocephalus rostratus, with comments on the functional morphology and phylogenetic relationships of the Alepocephaloidei (Teleostei). Animal Biology 58(1): 23-29. doi:10.1163/157075608X303636
* FishBase (2000): Order Aulopiformes. Version of 2000-OCT-17. Retrieved 2009-SEP-28.
* Glare, P.G.W. (ed.) (1968-1982): Oxford Latin Dictionary (1st ed.). Oxford University Press, Oxford. ISBN 0-19-864224-5
* Johnson, R.K. & Eschmeyer, W.N. (1998): Aulopiformes. In: Paxton, J.R. & Eschmeyer, W.N. (eds.): Encyclopedia of Fishes: 123-126. Academic Press, San Diego. ISBN 0-12-547665-5
* Nelson, Joseph S. (2006): Fishes of the World (4th ed.). John Wiley & Sons, Inc. ISBN 0471250317
* Taylor, Christopher (2009): Catalogue of Organisms – Living Larvae and Fossil Fish. Version of 2009-FEB-05. Retrieved 2009-SEP-28.
# Kondràtievka

Kondràtievka (en rus: Кодратьевка) és un poble del krai de Khabàrovsk, a l'Extrem Orient de Rússia. El 2012 tenia 339 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Burke and Hare

Burke & Hare és una comèdia negra lleugerament basada en els assassinats de Burke i Hare. Dirigida per John Landis, la pel·lícula és protagonitzada per Simon Pegg i Andy Serkis, que interpreten William Burke i William Hare, respectivament. Es tractà de la primera pel·Lícula de Landis en 12 anys, essent l'anterior El pla de la Susan (Susan's Plan) de John Landis, estrenada el 1998. La pel·lícula es va estrenar, al Regne Unit, el 29 d'octubre de 2010.

## Repartiment

* Simon Pegg - William Burke
* Andy Serkis - William Hare
* Isla Fisher - Ginny Hawkins
* Tom Wilkinson - Dr Robert Knox
* Tim Curry - Prof. Alexander Monro
* Jessica Hynes - Lucky
* Bill Bailey - Angus el botxí
* Hugh Bonneville - Lord Harrington
* Allan Corduner - Joseph Nicephore Niepce
* Simon Farnaby - William Wordsworth
* David Hayman - Danny McTavish
* David Schofield - Fergus
* Ronnie Corbett - Capt. Tom McLintock
* Reece Shearsmith - Sergent McKenzie
* Christian Brassington - Charles
* Michael Smiley - Patterson
* Christopher Lee - Old Joseph
* Jenny Agutter - Lucy
* Georgia King - Emma
* John Woodvine - Lord Provost
* Steven Spiers - Porter de McMartin
* Stephen Merchant - Holyrood Footman
* Paul Whitehouse - Senyor borratxo
* Michael Winner - Passatger
* Ray Harryhausen - Doctor
* Seamus (Pastor irlandès) - Ell mateix

## Referències

* ↑ «BURKE & HARE (15)». British Board of Film Classification, 19-10-2010. [Consulta: 10 maig 2013].
* ↑ Harrod, Horatia «Burke and Hare: behind the scenes». Telegraph [Londres], 04-10-2010 [Consulta: 5 octubre 2010].
# Hura crepitans

Hura crepitans (sinònim Hura brasiliensis Wild.), és un arbre de fulla persistent dins la família euforbiàcia que és natiu de les regions tropicals d'Amèrica del Nord i d'Amèrica del Sud a la Selva de l'Amazones. És molt espinós. Pot arribar a fer 60 m d'alçada, i les seves fulles ovades poden fer 60 cm d'ample. És un arbre de sexualitat monoica. Les flors són vermelles i sense pètals. El fruit és una gran càpsula amb dehiscència explosiva llençant les llavors potser fins a 100 metres lluny fent un gran soroll, d'on li ve el nom científic de crepitans.
Prefereix sòls humits i ombra parcial. La seva saba tòxica s'ha fet servir per pescar i enverinar sagetes . La fusta es fa servir en ebenisteria sota el nom d'"hura".
Hura crepitans és un additiu per a algunes formes de la beguda al·lucinògena anomenada Ayahuasca.

## Galeria

* A Honolulu
* Hura crepitans a Vietnam
* Tronc espinós d'Hura crepitans

## Referències

* ↑ Swain, M. D.; Tom Beer «Explosive Seed Dispersal in Hura crepitans L. (Euphorbiaceae)». New Phytologist, 78, 1977, pàg. 695-708.
* ↑ Feldkamp, Susan. Modern Biology. United States: Holt, Rinehart, and Winston, 2006, p. 618.
* ↑ Jones, David E. Poison Arrows: North American Indian Hunting and Warfare (en anglès). University of Texas Press, 2007. ISBN 9780292714281.

## Enllaços externs

* Center for Wood Anatomy Research, details about the wood of the Sandbox tree Arxivat 2005-12-28 a Wayback Machine.
* (portuguès) University of São Paulo: Hura crepitans photos
# Rafael Rodríguez

Rafael Rodríguez és el nom dels següents personatges:
* Rafael Rodríguez Albert (Alacant, 1902 - Madrid, 1979), compositor valencià
* Rafael Rodríguez Castro (Ponteareas, 1966), futbolista gallec
* Rafael Rodríguez Méndez (Granada, 1845 - Barcelona, 1919), metge i polític andalús establit a Catalunya
* Rafael Rodríguez Urrusti (Oviedo, Astúries, 1922 - 2000), escultor espanyol
# Fulgencio Pimentel

Fulgencio Pimentel és una editorial dedicada a editar obres de caràcter alternatiu, on destaca còmic d'autor o underground i llibres d'il·lustració, si bé també han publicat poesia. Té les seues oficines a Logronyo (La Rioja), i els seus responsables són César Sánchez i Daniel Tudelilla, que han destacat per les acurades edicions que realitzen. En abril de 2015 van ser víctimes d'un robatori, fet que el va obligar a realitzar una crida per a recaptar fons.
Entre els autors de còmic que publica en castellà hi ha Simon Hanselmann, Olivier Schrauwen, o Joann Sfar. També han publicat obres inèdites de Mauro Entrialgo i han llicenciat autors de Fantagraphics, com Joe Matt.

## Referències

* 1 2 Fulgencio Pimentel te necesita Robo en la editorial independiente, dedicada al cómic. - Notícia en Estandarte del 2 d'abril de 2015 (castellà)
* 1 2 3 Cómics: “Hechizo total”, de Simon Hanselmann ressenya a EfeEme del 22 de setembre de 2014 (castellà)
* 1 2 3 4 Fulgencio Pimentel editar bien o no editar Eduardo Bravo a Visual: magazine de diseño, creatividad gráfica y comunicación, ISSN 1133-0422, Nº. 160, 2013, págs. 42-48
* ↑ 'Àrsene Schrauwen', un cómic que transmite sensaciones notícia al web d'RTVE del 13 d'abril de 2015 (castellà)
* ↑ Ressenya de Vampir a Sigue al conejo blanco, desembre de 2013 (castellà)
# Malle

Malle és un municipi belga de la província d'Anvers a la regió de Flandes. Està compost per les seccions d'Oostmalle i Westmalle. Limita al nord-oest amb Brecht, al nord amb Rijkevorsel, al nord-est amb Beerse, a l'est amb Lille, al sud-oest amb Zoersel, al sud amb Zandhoven i al sud-est amb Vorselaar.
El riu Schijn, un afluent de l'Escalda neix a Westmalle.

## Evolució de la població

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 9.798 | 10.520 | 11.353 | 12.096 | 13.301 | 13.922 | 14.150 | 14.083 |
| Font: NIS |||||||||

## Agermanament

* Hartley Wintney
* Heusenstamm
* Saint-Savin-sur-Gartempe
* Zakrzówek
# Konduixski Pogost

Konduixski Pogost (en rus: Кондушский Погостршево) és un poble de l'óblast de Vólogda, a Rússia, que el 2002 tenia 110 habitants, pertany al districte de Vítegra.

## Referències

* ↑ Постановление Губернатора области «Об изменениях в административно-территориальном устройстве Вытегорского района» от 27.06.2001 № 620Plantilla:Недоступная ссылка
# Burkesville

Burkesville és una població dels Estats Units a l'estat de Kentucky. Segons el cens del 2000 tenia 1.756 habitants.

## Demografia

Segons el cens del 2000, Burkesville tenia 1.756 habitants, 768 habitatges, i 459 famílies. La densitat de població era de 239,6 habitants/km².
Dels 768 habitatges en un 27,2% hi vivien nens de menys de 18 anys, en un 36,5% hi vivien parelles casades, en un 19,1% dones solteres, i en un 40,2% no eren unitats familiars. En el 37% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,79.
Per edats la població es repartia de la següent manera: un 22,9% tenia menys de 18 anys, un 7,7% entre 18 i 24, un 23,5% entre 25 i 44, un 22,7% de 45 a 60 i un 23,1% 65 anys o més.
L'edat mediana era de 42 anys. Per cada 100 dones de 18 o més anys hi havia 69,5 homes.
La renda mediana per habitatge era de 17.209$ i la renda mediana per família de 24.028$. Els homes tenien una renda mediana de 20.985 $ mentre que les dones 16.763$. La renda per capita de la població era de 11.653$. Entorn del 23,8% de les famílies i el 29,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burkesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Burkesville». American Fact Finder. Oficina del Cens dels Estats Units, 12-01-2010.